สรุปภาวะตลาดต่างประเทศ ประจำวันที่ 1 ก.ค. 2562
สรุปภาวะตลาดต่างประเทศ ประจำวันที่ 1 ก.ค. 2562
สรุปภาวะตลาดต่างประเทศ ประจำวันที่ 1 ก.ค. 2562
2 ก.ค. 2562

ดัชนีดาวโจนส์ตลาดหุ้นนิวยอร์กปิดบวกขึ้นเมื่อคืนนี้ (1 ก.ค.) เนื่องจากนักลงทุนคลายความกังวลเกี่ยวกับข้อพิพาทการค้าระหว่างสหรัฐและจีน หลังจากทั้งสองฝ่ายได้ตกลงที่จะระงับการเพิ่มภาษีนำเข้าสินค้าและเตรียมรื้อฟื้นการเจรจาการค้ารอบใหม่ นอกจากนี้ สหรัฐยังได้ยกเลิกคำสั่งแบนบริษัทหัวเว่ย เทคโนโลยี่ของจีน โดยข่าวดังกล่าวช่วยหนุนหุ้นกลุ่มเทคโนโลยีและผู้ผลิตชิพพุ่งขึ้น รวมถึงหุ้นไมครอน เทคโนโลยี ซึ่งเป็นซัพพลายเออร์รายใหญ่ของหัวเว่ย
ดัชนีเฉลี่ยอุตสาหกรรมดาวโจนส์ปิดที่ 26,717.43 จุด เพิ่มขึ้น 117.47 จุด หรือ +0.44% ขณะที่ดัชนี S&amp;P500 ปิดที่ 2,964.33 จุด เพิ่มขึ้น 22.57 จุด หรือ +0.77% ดัชนี Nasdaq ปิดที่ 8,091.16 จุด เพิ่มขึ้น 84.92 จุด หรือ +1.06%
 
ตลาดหุ้นยุโรปปิดบวกเมื่อคืนนี้ (1 ก.ค.) โดยได้แรงหนุนจากการที่สหรัฐและจีนได้ตกลงที่จะระงับการเพิ่มภาษีนำเข้าสินค้าครั้งใหม่ ขณะที่ทั้งสองฝ่ายจะรื้อฟื้นการเจรจาการค้ารอบใหม่
ดัชนี Stoxx Europe 600 บวก 0.78% ปิดที่ 387.87 จุด
ดัชนี CAC-40 ตลาดหุ้นฝรั่งเศสปิดที่ 5,567.91 จุด เพิ่มขึ้น 28.95 จุด หรือ +0.52% ขณะที่ ดัชนี DAX ตลาดหุ้นเยอรมันปิดที่ 12,521.38 จุด เพิ่มขึ้น 122.58 จุด หรือ +0.99% และ ดัชนี FTSE 100 ตลาดหุ้นลอนดอนปิดที่ 7,497.50 จุด เพิ่มขึ้น 71.87 จุด หรือ +0.97%
 
ตลาดหุ้นลอนดอนปิดปรับตัวขึ้นเมื่อคืนนี้ (1 ก.ค.) เนื่องจากนักลงทุนคลายความวิตกเกี่ยวกับความตึงเครียดด้านการค้าระหว่างสหรัฐและจีน หลังจากผู้นำสหรัฐและจีนได้ตกลงที่จะระงับการเพิ่มภาษีนำเข้าสินค้าครั้งใหม่ ขณะที่ทั้งสองฝ่ายจะรื้อฟื้นการเจรจาการค้ารอบใหม่
ดัชนี FTSE 100 ตลาดหุ้นลอนดอนปิดที่ 7,497.50 จุด เพิ่มขึ้น 71.87 จุด หรือ +0.97%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (1 ก.ค.) โดยได้แรงหนุนจากการคาดการณ์ที่ว่า กลุ่มประเทศผู้ส่งออกน้ำมัน (โอเปก) และผู้ผลิตนอกกลุ่มโอเปก จะเห็นพ้องในการขยายเวลาลดการผลิตน้ำมันออกไปอีก 9 เดือน
สัญญาน้ำมันดิบ WTI ส่งมอบเดือนส.ค. เพิ่มขึ้น 62 เซนต์ หรือ 1.1% ปิดที่ 59.09 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. เพิ่มขึ้น 32 เซนต์ หรือ 0.5% ปิดที่ 65.06 ดอลลาร์/บาร์เรล
 
สัญญาทองคำตลาดนิวยอร์กปิดร่วงลงหลุดจากระดับ 1,400 ดอลลาร์/ออนซ์เมื่อคืนนี้ (1 ก.ค.) เนื่องจากนักลงทุนเทขายทองคำซึ่งเป็นสินทรัพย์ที่ปลอดภัย และหันไปถือครองสินทรัพย์เสี่ยงที่ให้ผลตอบแทนสูงกว่า เช่นดอลลาร์และหุ้น หลังจากผู้นำสหรัฐและจีนได้บรรลุข้อตกลงสงบศึกการค้า
สัญญาทองคำตลาด COMEX (Commodity Exchange) ส่งมอบเดือนส.ค. ร่วงลง 24.4 ดอลลาร์ หรือ 1.73% ปิดที่ 1,389.30 ดอลลาร์/ออนซ์
สัญญาโลหะเงินส่งมอบเดือนก.ย. ลดลง 14.8 เซนต์ หรือ 0.96% ปิดที่ 15.193 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 3.90 ดอลลาร์ หรือ 0.46% ปิดที่ 837.20 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 7.10 ดอลลาร์ หรือ 0.5% ปิดที่ 1,544.70 ดอลลาร์/ออนซ์
 
ดอลลาร์สหรัฐแข็งค่าขึ้นเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (1 ก.ค.) หลังจากนักลงทุนคลายความวิตกกังวลเกี่ยวกับข้อพิพาทการค้าระหว่างสหรัฐและจีน ขณะที่สกุลเงินยูโรและเงินปอนด์อ่อนค่าลง หลังจากไอเอชเอส มาร์กิต เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตของยูโรโซนและสหราชอาณาจักร หดตัวลงในเดือนมิ.ย.
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1285 ดอลลาร์ จากระดับ 1.1375 ดอลลาร์ ขณะที่เงินปอนด์อ่อนค่าลงแตะที่ระดับ 1.2637 ดอลลาร์ จากระดับ 1.2702 ดอลลาร์ และดอลลาร์ออสเตรเลียอ่อนค่าลงสู่ระดับ 0.6957 ดอลลาร์สหรัฐ จากระดับ 0.7018 ดอลลาร์สหรัฐ
ดอลลาร์สหรัฐแข็งค่าเมื่อเทียบกับเงินเยน ที่ระดับ 108.46 เยน จากระดับ 107.78 เยน และแข็งค่าเมื่อเทียบกับฟรังก์สวิส ที่ระดับ 0.9875 ฟรังก์ จากระดับ 0.9755 ฟรังก์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.3140 ดอลลาร์แคนาดา จากระดับ 1.3082 ดอลลาร์แคนาดา